laion/Wikipedia-Exotic huggingface dataset:
Diamorphoses

Diamorphoses היא היצירה האלקטרואקוסטית הראשונה מאת המלחין היווני-צרפתי, יאניס קסנאקיס. היצירה שנוצרה בין השנים 1957-1958 נחשבת ליצירת מופת במספר ספרים אקדמאים על ההיסטוריה של המוזיקה אלקטרואקוסטית. לאחר הקמת האולפן ליצירת מוזיקה אלקטרונית על ידי פייר שפר ב-1948, קסנאקיס התעניין באפשרות הטמונה במוזיקה קונקרטית ומוזיקה אלקטרואקוסטית. ב-1955, קסנאקיס החל לעבוד באולפן כחלק מקבוצת מחקר מוזיקלית. במקרה הספציפי של קסנאקיס, בדומה לשפר, הצלילים שהוקלטו ביצירותיו נלקחו ממנועים, רכבות וצלילים מכניים או טבעיים נוספים. קסנאקיס הוציא אוסף הקלטות מיצירותיו עליהן עבד מהשנים 1957-1962 כש-Diamorphoses הייתה ליצירה הראשונה וכן גם המרכזית מביניהן. ב-1958, הציג קסנאקיס את היצירה לראשונה בבריסל. כמו רבות מיצירותיו של קסנאקיס, יצירה זו גם מאופיינת ברקע מתמטי כשהיא מיישמת את עקרון פיזור נקודות אקראיות במישור. אורכה של היצירה הוא 6 דקות ו-57 שניות והיא הוקלטה על טייפ בן 2 ערוצים. בדרך כלל היצירה מושמעת בארבעה רמקולים.
פולקסווגן סוג 18A

פולקסווגן סוג 18A (בגרמנית: Volkswagen Type 18A) היא מכונית קבריולה, אשר יוצרה כניידת משטרה עבור משטרת גרמניה, מתוצרת יצרנית הרכב הגרמנית Hebmüller (אנ') (שם מלא: "Karosseriewerke Joseph Hebmüller Söhne") עבור קונצרן הרכב פולקסווגן, בשנת 1949. בשנת 1950 דגם ה-"פולקסווגן סוג 18A" יוצר על ידי "Karmann" (אנ') (שם מלא: "Wilhelm Karmann GmbH"). בסך הכל יוצרו 482 יחידות. דגם ה-"פולקסווגן סוג 18A" היה קרוי בגרמניה המערבית "Polizei Cabriolet" ,"Gendarmerier". דגם ה-"פולקסווגן סוג 18A" שירת בגרמניה המזרחית במחלקת כבאי האש. מעצורים מכניים. בגלל מבנה הדלתות הכניסה לרכב הייתה מהירה, מאידך גיסא הנסיעה בחורף לא הייתה נוחה. בהמשך יוצר דגם "15A M47" אשר הורכבו בו דלתות. חיפושית (מכונית) פולקסווגן קומנדורסווגן פולקסווגן סוג 14A "פולקסווגן סוג 18A" - תמונות מדיה וקבצים בנושא פולקסווגן סוג 18A בוויקישיתוף "פולקסווגן סוג 18A" - ניידת משטרה pinterest.com/pin "פולקסווגן סוג 18A" revolvy.com/page/Volkswagen-Type-18A "פולקסווגן סוג 18A" dictionnaire.sensagent.leparisien.fr/Volkswagen
יואל לוי

יואל לוי (נולד ב-16 באוגוסט 1950) הוא מוזיקאי ומנצח ישראלי אמריקאי, המשמש בתפקיד היועץ המוזיקלי והמנצח הראשי של התזמורת הסימפונית חיפה החל ממרץ 2021. לוי נולד בעיר סאטו מארה שבצפון מערב טרנסילבניה, ברומניה, ועלה לישראל בילדותו. הוא למד באקדמיה למוזיקה ע"ש רובין בתל אביב, וקיבל תואר מוסמך לאמנויות בהצטיינות. בצעירותו יואל לוי ניגן בכינור בתזמורת הגדנ"ע תחת שרביטו של שלום רונלי-ריקליס. בהמשך, החל משנת 1975, היה נגן בכלי הקשה בתזמורת הפילהרמונית הישראלית. כמו כן למד ניצוח עד שנת 1976 אצל מנדי רודן באקדמיה למוסיקה ולמחול בירושלים. לוי למד גם אצל פרנקו פרארה בסיינה ובאקדמיה סנטה צ'צ'יליה ברומא, אצל קיריל קונדראשין בהילברסום ובבית ספר גילדהול למוזיקה ודרמה בלונדון שבו סיים עם דיפלומה בשנת 1978. באותה השנה זכה בתחרות הבינלאומית לניצוח בבזאנסון. בשנים 1978–1980 היה עוזר מנצח ובשנים 1980–1984 מנצח הבית של תזמורת קליבלנד. בשנת 1979 הופיע בבכורה באירופה וניצח לראשונה על התזמורת הסימפונית של רדיו מערב ברלין. בשנת 1988 התמנה לוי למנהל מוזיקלי ומנצח ראשי של התזמורת הסימפונית של אטלנטה. לוי פרש מתפקיד המנהל המוזיקלי בשנת 2000 ואת מקומו תפס רוברט ספאנו (לוי ממשיך לנצח על הקונצרטים בשני סופי שבוע בכל עונה). בשנת 2001 קיבל את אות אביר מסדר האמנויות והספרות מטעם ממשלת צרפת. יואל לוי ניצח על התזמורת הפילהרמונית המלכותית של סטוקהולם בטקס הענקת פרס נובל לשנת 1991. התזמורת הסימפונית של אטלנטה ניגנה בניצוחו בטקסי הפתיחה והנעילה של אולימפיאדת אטלנטה בקיץ 1996. משנת 2005 הוא משמש יועץ מוזיקלי לתזמורת הרדיו הפלמי והוא שימש בעבר כמנצח אורח ראשי של התזמורת הפילהרמונית הישראלית. ידועות במיוחד הקלטותיו עם התזמורת הסימפונית של אטלנטה של הסימפוניות מאת גוסטב מאהלר. בשנים 2014–2019 שימש יואל לוי כמנצח הראשי של תזמורת רשות השידור הקוריאנית. בין התזמורות עליהן ניצח לוי נמנות תזמורת הקונצרטהאוס של ברלין, התזמורת הסימפונית של בוסטון, התזמורת הסימפונית של בודפשט, התזמורת הסימפונית של שיקגו, תזמורת קליבלנד, תזמורת קופנהגן, התזמורת הפילהרמונית של לונדון, התזמורת הפילהרמונית של לוס אנג'לס, התזמורת הפילהרמונית של פראג והתזמורת הסימפונית הלאומית של ארצות הברית. יואל לוי נשוי לג'קי פרלמן ויש להם שלושה בנים: אייל לוי, גיטריסט רוק, אמיר לוי, שחקן ובמאי תיאטרון, ודניאל לוי, מתופף. 1978 - פרס ראשון בתחרות הבינלאומית לניצוח בבזנסון בצרפת 1997 - דוקטור לשם כבוד באמנויות מטעם אוניברסיטת אוגלת'ורפ בברוקהייבן, ג'ורג'יה 2001 - אביר מסדר האמנויות והספרות של צרפת Alain Pâris - Dictionnaire des interprétes, et de l' interprétation musicale au XXe siècle, Bouquins, Robert Laffont, " Paris, 1995 יואל לוי, במסד הנתונים הקולנועיים IMDb (באנגלית) יואל לוי, באתר AllMusic (באנגלית) יואל לוי, באתר MusicBrainz (באנגלית) יואל לוי, באתר Discogs (באנגלית) באתר 2019 newspapers
Dicranella

Dicranella (מכונה בעברית: דיקרנלה) הוא סוג של טחב עלים מהמשפחה Dicranaceae. סוג זה כולל כ-60 מינים, והוא נפוץ ברחבי העולם. השם נגזר מהמילה היוונית דיקרנום, שמשמעותה מזלג בעל שתי שיניים, ורומז על הצורה המיוחדת של השיניים של הקופסית. סוג זה מיוצג בארץ על ידי מין אחד Dicranella howei הנפוץ בארץ בשלל מקומות לחים, בעיקר בקרקעות עשירות בסיד. נפוץ במיוחד במישור החוף אך נמצא גם בהרי-יהודה, בגליל, בכרמל ובעוד מקומות. לעיתים ניתן לראות טחב עלים זה במשתלות בגלל עודף המים הנמצא פעמים רבות במקומות כאלה. ניתן לזהות מין זה על פי העלים הארוכים והנימיים. על פי חלק מהחוקרים מין זה הוא שם נרדף למין Dicranella varia. מדיה וקבצים בנושא Dicranella בוויקישיתוף Dicranella, באתר ITIS (באנגלית) Dicranella, באתר NCBI (באנגלית) Dicranella, באתר האנציקלופדיה של החיים (באנגלית) Dicranella, באתר Tropicos (באנגלית) Dicranella, באתר GBIF (באנגלית) פליקס בילבסקי, מבוא לטחבים בישראל, תל אביב, 1963. (בhebrew) The bryophyte flora of Israel and adjacent regions, Jerusalem: Israel Academy of Sciences and Humanities, 2004 Dicranella varia in Bryophyte Flora of North America @ efloras.org, www.efloras.org
קנוורת T600

קנוורת T600 (באנגלית: Kenworth T600) היא משאית כבדה בתצורת סמי-טריילר מתוצרת יצרנית המשאיות הבינוניות והכבדות Kenworth (אנ') האמריקאית אשר יוצרה בין השנים 1987–2007 בארצות הברית. בדירוג המשאיות בארצות הברית, דגם ה"קנוורת T600" מופיע כ"דרגה 8" (אנ'), כלומר כושר העמסה כולל של 33,001 ליברות (14,969 קילוגרם) ומעלה. "T600A" (יוצר בין השנים 1990–1994) "T600B" (יוצר בין השנים 1995–2007) "T660" (יוצר בין השנים 2008–2017) קבינת יום (Day cab) קבינת לילה (Sleeper cab) "קנוורת T600B" "קנוורת T600B", שנת 1995 "קנוורת T600A" "קנוורת T600" "קנוורת T600" "קנוורט T600" "קנוורת T600" "קנוורת T604" מדיה וקבצים בנושא קנוורת T600 בוויקישיתוף קנוורת T600, סרטון באתר יוטיוב קנוורת T600, סרטון באתר יוטיוב יצרנית המשאיות "Kenworth" kenworth.com/media/38423/9_decades_of_engineering_innovation "קנוורט T600" web.archive.org/web "קנוורט T600" web.archive.org/web/20060327143312 "קנוורט T600" trucknews.com/features/the-anteater-comes-of-age "קנוורט T600" - תמונות דגמים dallas.craigslist.org/search "קנוורט T600" - תמונות gumtree.com.au/s-trucks/kenworth+t600
שחפאיים

שחפאיים (שם מדעי: Lari) היא תת-סדרה של עופות ימיים מסדרת החופמאים המהווים 8 משפחות ובהם המינים הגדולים ביותר בסדרתם. לעומת רוב עופות החוף (אנ'), הם מתמחים יותר בחיים בקרבת הים וחלקם אף יכולים לצלול מתחת המים בחיפוש דגים או לעוט עליהם מלמעלה. אחרים כמו החמסניים מעדיפים להיטפל למיני עופות ים אחרות ולחטוף את שללם. המינים הגדולים ביותר הם קרניבורים אשר צדים חיות הקטנות מהם. רובם אינם מבלים זמן רב בנדודים מעל הים אך יכולים להימצא בכמה איים מבודדים ואפילו באנטארקטיקה. שחפית הקוטב מבצעת את הנדידה הארוכה ביותר בעולם בין שני הקטבים של העולם. הגדולים ביותר בקבוצה הם שחף ימי שמוטת כנפיו 1.5-1.7 מ' ומשקלו 0.75–2.3 ק"ג והוא החופמאי הגדול ביותר. אחריו נמצא חמסן חום שמוטת כנפיו 126–160 ס"מ ומשקלו 1.2–2.18 ק"ג. שחפיים (Laridae) גזרניים (Rynchopidae) שחפיתיים (Sternidae) חמסניים (Stercorariidae) שדמתיים (Glareolidae) תנינניים (Pluvianidae) - בה סוג ומין יחיד: תנינן מצרי (Pluvianus aegyptius) דרומסיים (Dromadidae) - בה סוג ומין יחיד: דרומס עקוד (Dromas ardeola) קבוצה Pan-Alcidae משפחה אלקיים (Alcidae) קבוצה Mancallinae - נכחדה. בה המיומנקלה בעבר שייכו לקבוצה גם את משפחת הטורניקיים אך כיום היא הופרדה לתת-סדרה עצמאית. שחפאיים, באתר ITIS (באנגלית)
שחף צוחק

שחף צוחק (שם מדעי: Leucophaeus atricilla) הוא מין עוף ימי ממשפחת השחפיים החי לחופי אמריקה הצפונית, אמריקה המרכזית ואמריקה הדרומית וכן באיים הקריביים. האוכלוסיות הצפוניות נודדות בחורף לעבר מערב אירופה ובמקרה אחד גם לבריטניה. הוא שייך לסוג שחף אמריקאי ובדומה לשאר המינים בסוג, הועבר מהסוג שחף. השחף מגיע לאורך 36–41 ס"מ ולמוטת כנפיים של 98–110 ס"מ. צבע השחף אפור בכנפיו ובגבו, קצוות הכנפיים והזנב שחורים וכך גם הראש וחלקו העליון של הצוואר. השחף בעל עיניים לבנות ומקור אדום, גדול ומעוקל. את שמו הוא קיבל מקריאותיו המדמות צחוק אנושי רעשני. שחף זה חי לחופי הים ברחבי אמריקה שסביב האוקיינוס האטלנטי. באמריקה המרכזית הוא מגיע עד לחוף האוקיינוס השקט. הוא עוף הפעיל בלהקות. הלהקות סורקות את החופים, עטות על דגים ומחפשות חיות קטנות ונבלות. Leucophaeus fulginosus megalopterus Leucophaeus fulginosus atricilla מדיה וקבצים בנושא שחף צוחק בוויקישיתוף שחף צוחק, באתר ITIS (באנגלית) שחף צוחק, באתר NCBI (באנגלית) שחף צוחק, באתר Animal Diversity Web (באנגלית) שחף צוחק, באתר האנציקלופדיה של החיים (באנגלית) שחף צוחק, באתר Internet Bird Collection (באנגלית) שחף צוחק, באתר GBIF (באנגלית)
בית שערים (מושב)

בֵּית שְׁעָרִים הוא מושב במועצה האזורית עמק יזרעאל, ליד רמת ישי ומדרום מזרח לחיפה. המושב נוסד בשנת 1926 על ידי עולים מיוגוסלביה ומזרח אירופה. בשנת 1926, לאחר שאדמות המושב נרכשו על ידי הקק"ל ביוגוסלביה (בהנהגת האחיות לואיזה לאה זלוסצר וקלרה (לויה) ברמפר) התיישבו במקום חלוצים יוגוסלבים, שסברו כי שם הייתה בית שערים העתיקה ועל כן קראו למושב בשמו. בשל קשיים כלכליים ובעיקר קשיים בהספקת מים, מרבית המתיישבים הראשונים עזבו את המקום. מי שנשאר מופקד על שמירת הקרקעות וחיבר בין קבוצת היוגוסלבים שהיו בעלי הקרקעות, ורכשו את 1000 הדונם הראשונים עליהם הוקם המושב, היה יוסף (פיקו) פפו (אברהמי). בשנת 1936 הועברו הקרקעות לקבוצה החדשה והוקם מושב העובדים הנוכחי על ידי ילידי הארץ חברי הנוער העובד, עולים ממזרח אירופה ועולים מיוגוסלביה. הקבוצה נקראה ארגון אפרים על שם אפרים ציזק היא התארגנה לעלייה לקרקע במגדל אשר על גדת הכנרת. בתחילה הארגון ישב על גבעה מול חוות שטוק לימים נווה יער במחנה אוהלים. בעוד הנשים והילדים היו בישובי הסביבה עד להכשרת היישוב לקליטת הארגון. היישוב תוכנן על ידי י. קאופמן עם תקנון בנייה שעמד במבחן השנים. החל מנטיעת עצי זית בגבולות המגרשים, איסור על נטיעת עצים נשירים בחזית המשקים, ארגון המשק החקלאי מאחורי בתי המגורים וחצרות בעלי חיים בסוף המגרש. הוא תכנן רחובות רחבים ביותר שעד היום מאפשרים תנועה וגינון ציבורי מרשים ללא צורך בהזזת הגבולות. המושב תוכנן ל-70 משקים ומונה היום 68 משקים, מספר מגרשים בתוך היישוב של עובדי ציבור במקור ועוד כ-70 מגרשים בשכונת בנים ממשיכים. במרכז המושב ניצב בעבר עץ אלון זקן מאוד שגילו הוערך בכ־700 שנים. לפני מספר שנים מת אלון זה ובמקומו נשתל אלון חדש. במושב בית שערים ישנו אחוז גבוה יחסית של משקים פעילים המתפרנסים מחקלאות. על הענפים הנפוצים נמנים: רפת חלב, כבשים, פרדס, גדולי שדה (ירקות) וכיוצא בזה. באמצע שנות ה-90 הורחב המושב בהתיישבות בנים ממשיכים. מדיה וקבצים בנושא בית שערים בוויקישיתוף אתר האינטרנט הרשמי של בית שערים בית שערים באתר הרשות לפיתוח הגליל בית שערים, במרכז המידע לנגב ולגליל של תנועת אור בית שערים (ישראל), דף שער בספרייה הלאומית מיכאל יעקובסון: סיבוב בבית הכנסת במושב בית שערים, באתר 'חלון אחורי', 15 באוגוסט 2023 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
רכס הנסיכה מרגרט

רכס הנסיכה מרגרט (באנגלית: Princess Margaret Range) המכונה גם הרי הנסיכה מרגרט (באנגלית: Princess Margaret Mountains) הם רכס הרים באי אקסל הייברג בטריטוריית נונאווט שבקנדה. הרכס הוא אחד מרכסי ההרים הצפוניים ביותר בעולם, והוא נמצא בצפון הקורדילרה הארקטית. גובהו של הרכס 2,210 מטרים מעל פני הים (בפסגת אאוטלוק). אורכו המרבי של הרכס 361 ק"מ (מצפון לדרום), רוחבו המרבי 236 ק"מ (ממזרח למערב), ושטחו של הרכס 42,865 קמ"ר. • H.P. Trettin, Ed., Geology of the Innuitian Orogen and Arctic Platform of Canada and Greenland, PP 445, 493 • Mark Nuttall, Encyclopedia of the Arctic, P 181 • Stuart Anderson, Travels with Anne: One Couple's Amazing, Stupendous, Almost Unbelievable Adventuers in Remote Parts of the World, P 202 • Willem Bakhuys Roozeboom, Through My Viewfinder, P 216 • W. Brent Garry, Jacob E. Bleacher, Editors, Analogs for Planetary Exploration, P 251 רכס הנסיכה מרגרט באתר ממשלת קנדה מפה טופוגרפית של אזור הרכס רכס הנסיכה מרגרט באתר peakbagger תחזית מזג אוויר עדכנית ארוכת טווח (לפי גבהים), עבור פסגת אאוטלוק - הגבוהה בהרי רכס הנסיכה מרגרט מידע גאוגרפי שטחו של הרכס
ברנטון ת'ווייטס

ברנטון ת'ווייטס (באנגלית: Brenton Thwaites; נולד ב-10 באוגוסט 1989) הוא שחקן קולנוע וטלוויזיה אוסטרלי אשר ידוע בגילום דמותו של ריצ'רד "דיק" גרייסון בסדרת גיבורי העל "טיטאנים", ובשל משחקו בסרטים "מליפיסנט", "המעניק" ו"שודדי הקאריביים: נקמתו של סלזאר". ת'ווייטס נולד ב-10 באוגוסט 1989 בקיירנס, קווינסלנד שבאוסטרליה לפיונה ופיטר ת'ווייטס. יש לו אחות בשם סטייסי. את ההשכלה התיכונית עשה בבית הספר התיכון של קיירנס, וסיים את לימודיו בשנת 2006. בתקופת נעוריו תווייטס נמשך לרעיון להפוך לשוטר או לכבאי. בגיל 16 ת'ווייטס ביצע את הופעתו הראשונה בפני קהל חי במחזה הטרגי של ויליאם שייקספיר "רומיאו ויוליה". תווייטס למד משחק באוניברסיטת קווינסלנד לטכנולוגיה (QUT) במשך שלוש שנים, לפני שסיים את לימודיו בשנת 2010. לאחר מכן עבר להתגורר בסידני כדי להצטרף לאופרת הסבון הוותיקה "קרוב רחוק" לפני שעבר לארצות הברית בסוף שנת 2011 כדי להמשיך בקריירה שלו במשחק. מאז מעברו לארצות הברית, גילם תפקידים בסרט הטלוויזיה "הלגונה הכחולה: התעוררות" (2012), ובסרט "השער" (2013). בשנת 2014 שיחק ת'ווייטס בסרט "מליפיסנט" בדמותו של הנסיך פיליפ. סרט ההמשך "מליפיסנט: אדונית הרשע" שוחרר בשנת 2019, אך ת'ווייטס לא שב לשחק בסרט אלא הוחלף על ידי השחקן האריס דיקינסון, מכיוון שנתקל בהתנגשויות בלוח הזמנים. בנוסף, הוא כיכב בסרט "האות" בתפקיד הגברי הראשי, ניק איסטמן. הסרט הוקרן בבכורה בפסטיבל הסרטים סאנדנס בינואר אותה שנה. ת'ווייטס זכה לביקורות טובות על תפקידו במגזין "The Plain Dealer". בהמשך השנה קיבל את התפקיד הראשי בסרט "המעניק" שמבוסס על הנובלה בעלת השם הזהה - "המעניק" - מאת הסופרת לויס לאורי., שגילם את ג'ונאס. הסרט קיבל ביקורות מעורבות לרוב ביקורות שליליות, כאשר העיתון הבריטי דיילי טלגרף מתח ביקורת על ההופעה של ת'ווייאס וכתבו; "הוא [נאבק] לתת לנו את הגיבור המרובד, המסוכסך, שהסרט הזה [היה זקוק לו]". עם זאת, הופעתו התקבלה בחיוב על ידי הבלוג האמריקאי הפינגטון פוסט, ששיבחו את משחקו. בשנת 2016 כיכב בסרט "מלחמת האלים" של הבמאי האוסטרלי אלכס פרויאס. הוא שיחק את בק, גנב אנושי. בשנת 2017, ת'וויטס כיכב בסרט הרפתקאות בכיכובו של ג'וני דפ; "שודדי הקאריביים: נקמתו של סלזאר", החמישי בסדרת סרטי שודדי הקאריביים שיצא לאקרנים ב-26 במאי 2017. ת'ווייטס גילם את הנרי טרנר, בנם של ויליאם טרנר ואליזבת' סוואן, אותם מגלמים אורלנדו בלום וקירה נייטלי. באותה שנה גילם את העיתונאי הצעיר פול אשר בסרט הדרמה "ראיון עם אלוהים" לצדה של השחקנית הישראלית יעל גרובגלס. בשנת 2018 לוהק לדמותו של ריצ'רד דיק גרייסון בסדרת הטלוויזיה "טיטאנים" מבית שירות הזרמת המדיה DC Universe (אנ'). בשנת 2019 שיחק לצד פרנצ'סקה איסטווד בסרט הקולנוע הפרדה אלימה. ת'ווייטס מנהל מערכת יחסים עם השחקנית קלואי פייסי מאז שנת 2015, לאחר שהשניים היו שותפים לחדר בזמן שת'ווייטס צילם את "שודדי הקאריביים: נקמתו של סלזאר" באוסטרליה. לבני הזוג שתי בנות, בת בשם בירדי שנולדה במרץ 2016, ובת נוספת בשם פיפה שנולדה בתחילת 2018. מדיה וקבצים בנושא ברנטון ת'ווייטס בוויקישיתוף ברנטון ת'ווייטס, ברשת החברתית אקס (טוויטר) ברנטון ת'ווייטס, ברשת החברתית אינסטגרם ברנטון ת'ווייטס, במסד הנתונים הקולנועיים IMDb (באנגלית) ברנטון ת'ווייטס, באתר AllMovie (באנגלית) ברנטון ת'ווייטס, באתר Box Office Mojo (באנגלית) ברנטון ת'ווייטס, במסד הנתונים הקולנועיים KinoPoisk (ברוסית) Anita Busch, Deadline, Deadline, ‏5 בספטמבר 2017
ארמיית המשמר התשיעית

ארמיית המשמר התשיעית (ברוסית: гвардейская армия ‏я‏-9) הייתה ארמייה של הצבא האדום שלחמה במלחמת העולם השנייה. ארמיית המשמר התשיעית הוקמה ב-5 בינואר 1945 על בסיס הארמייה ה-7 תוך הוספת יחידות נוספות שכבר היו בעלי תואר כבוד "המשמר". במהלך פברואר 1945 יחידות הארמייה התרכזו דרום-מזרחית מבודפשט. במרץ 1945 הארמייה החלה את השתתפותה במתקפת וינה. תוך שילוב כוחות עם ארמיית המשמר ה-4 יחידות הצבא האדום פרצו את קווי ההגנה הגרמנים ונכנסו לעורף של ארמיית הפאנצר השישית. בתחילת אפריל 1945 תוך שילוב כוחות עם ארמיית משמר הטנקים השישית יחידות של הארמייה פרצו קווי ההגנה של ורמאכט והגיעו לגדות הדנובה. ב-13 באפריל הם נכנסו לווינה. במהלך 1946 פיקוד ארמיית המשמר התשיעית הועבר למפקדת כוחות הצנחנים של ברית המועצות. ארמיית המשמר התשיעית באתר samsv (ברוסית)
כיתת מחשבים

כיתת מחשבים (לפעמים נקראת גם מעבדת מחשבים או חוות מחשבים) היא חדר לימוד שבו התלמידים או הסטודנטים יושבים מול מחשבים. בכיתות אלה נלמדים בדרך כלל מקצועות המתמטיקה, מדעי המחשב, גרפיקה, ומדעי הטבע אך לעיתים גם מקצועות אחרים באמצעות כלים ממוחשבים, לומדות, מאגרי מידע, אינטרנט או סרטוני המחשה. מטרת קיום הכיתה היא לאפשר לתלמיד לבצע במחשב את הנחיות המורה ולראות באופן מיידי את התגובה הישירה לפעולתו. לומדות מאפשרות לבצע סימולציה של ניסוי מדעי ולהראות לתלמיד את התוצאה באנימציה ממוחשבת. פעמים רבות משמשת כיתת המחשבים לתרגול החומר הנלמד בכיתה, בעיקר במדעי המחשב ובקורסי תיכנות, בו התלמידים מתכנתים או עושים תרגילים לפי הוראות המורה, שעובר במהלך השיעור בין התלמידים ועוזר להם. בחלק מכיתות המחשבים יש למורה יכולת השתלטות על מסכי מחשבי התלמידים, על מנת להציג עליהם את המראה על מסכו שלו או של מסך מחשב אחר בכיתה. מחוץ לשעות השיעורים הרשמיות, משמשת כיתת המחשבים את התלמידים לצרכים אישיים ולימודיים. שימושים אלו כוללים פתרון שיעורי בית, תרגול של תיכנות וביצוע עבודת כיתה ובית (כגון כתיבת סיכום במעבד תמלילים). מעבר לשימושים לימודיים התלמידים משתמשים במחשבים, בעיקר כאשר יש גישה לאינטרנט, לבדיקת דואר אלקטרוני, להתעדכן בחדשות, לגלוש באתרי אינטרנט שונים וברשתות חברתיות מקוונות וכן לשחק במשחקי מחשב (בעיקר במשחקי רשת מרובי משתתפים התומכים ברשת LAN פנימית, כגון DOOM,‏ Half-Life,‏ Counter-Strike,‏ Starcraft ו-Fortnite). למידה משולבת מחשב מדיה וקבצים בנושא כיתת מחשבים בוויקישיתוף
חוף סלעי

חוף סלעי הוא חוף ים המורכב כמעט כולו מסלעים בגדלים שונים ועליהם הגלים מתנפצים, לעיתים לגובה רב. בסמוך לחופים אלה ישנם לעיתים גם צוקים, רכסי הרים וגבעות ואפילו חופים חוליים. לפעמים קו החוף מכוסה במקום בסלעים גדולים בסלעים קטנים יותר, חלוקי נחל, חצץ ואפילו מבוץ וחול, המגיעים מהים. חופים שונים מצויים סמוך לערים ומבנים שונים, אך הם אינם חופי רחצה פופולרים בדרך כלל, בגלל הגלים הגבוהים, קשיותם והתנאים הקשים בהם. בחופים אלה קווי הגאות והשפל גבוהים וקיצוניים בהרבה מאשר באזורים אחרים. כתוצאה מכך אין בהם הרבה בעלי חיים. חופים כאלה יכולים לאחר שחיקה מרובה מאוד של אור שמש, מים מלוחים, רסס ורוחות להתפרק בהדרגה ולהפוך לחוליים. בעלי החיים שכן חיים בחופי סלע מרוכזים בעיקר בבריכות סלע המתמלאות בגאות ושורדות את היובש של השמש. בבריכות כאלה ישנו מגוון של יצורים קטנים, בעיקר חסרי חוליות כמו שושנות ים, צלחיות, צדפות, רב-לוחיתאים ותמנוניים והרבה קווצי עור כמו כוכבי ים, נחשוני ים וקיפודי ים. באזור מצויים גם סרטנאים שונים ביניהם שטצדאים, סרטנים קצרי בטן, לובסטרים וסרטנים דומים. לעיתים מזדמן אליהם גם דג קטן כמו קברנון, קרנון או צמידון והוא מתקיים על שאר היצורים. בכמה חופים ישנם אצות, בעיקר אצות כמו אצות חומיות וקלפ הנאחזים בעזרת שורשיהם בסלעים. סביב חופים אלה ישנם מעט מינים המבקרים בהם. באזורים הארקטיים והאנטארקאטיים ישנם מושבות של אריות ים ושל פינגוויניים על הקרקע או של עופות ימיים המנצלים את הסלעים לקינון ובאיי גלאפגוס גם איגואנות ים. שחפיים, ארנריות וחופיות מפוספסות מחפשות בין הסלעים יצורים למאכל ושלצדפיים שוברים את הקונכיות של יצורי החוף. בחופי אמריקה מגיעים לחופים כאלה דובי גריזלי המחפשים אחר צדפות. אלו אזורי מחיה רגישים מאוד לפגיעה כמו זיהום ימי שנגרם משפיכת מכליות נפט. עם זאת הם פחות רגישים להצפות ולעליית גובה פני הים ביחס לחופים חוליים, בגלל הסלעים הקדמיים שלהם המשמשים כשוברים. חוף באורגון שהוא חצי סלעי, חצי חולי חוף בלנזרוטה, ספרד איגואנות ים באי פרננדינה שבאיי גלאפגוס חוף באוסטרליה חוף בדרום רונלדסיי, בריטניה החוף הסלעי של ראש הנקרה
צ'כיה באירוויזיון לרוקדים צעירים

צ'כיה נטלה חלק באירוויזיון לרוקדים צעירים 7 פעמים. צ'כיה אירחה את התחרות בשנים: 2015 ו-2017. האירוויזיון לרוקדים צעירים צ'כיה באירוויזיון Eurovision Young Dancers בשנה זו, הוענקו 3 פרסים. אחד לבלט, השני למחול מודרני והשלישי של בחירת הקהל. צ'כיה זכתה בפרס לבחירת הקהל "Country profile: Czech Republic". EBU. אורכב מ-המקור ב-2014-02-01. נבדק ב-2013-06-09. Fisher, Luke James (24 באפריל 2014). "Pilsen to host Eurovision Young Dancers 2015!". youngdancers.tv. European Broadcasting Union. אורכב מ-המקור ב-2014-05-13. נבדק ב-10 במרץ 2015. {{cite web}}: (עזרה) "Host chosen: Libor Bouček!". youngdancers.tv. European Broadcasting Union. 10 במרץ 2015. נבדק ב-10 במרץ 2015. {{cite web}}: (עזרה) "It's official: 15th Eurovision Young Dancers to take place in Prague". eurovision.tv. European Broadcasting Union. 22 ביוני 2017. נבדק ב-22 ביוני 2017. {{cite web}}: (עזרה)
שנות ה-70 של המאה ה-2

שנות ה-70 של המאה ה-2 היו העשור השמיני של המאה ה-2, החלו ב-1 בינואר 170 והסתיימו ב-31 בדצמבר 179. פרק זה לוקה בחסר. אנא תרמו לוויקיפדיה והשלימו אותו. 170 - המרקומנים נכנסו לאיטליה וכבשו את העיר אקוויליה. זה פעם ראשונה לאחר 101 לפנה"ס שצבא זר נכנס לחצי האי. 171 - הרומאים הצליחו לגרום להוצאת הכוחות הזרים מחצי האי תוך חתימת הסכם שלום עם כמה מבעלי ברית של המרקומנים. 172 - הרומאים נכנסים לשטח שבשליטת המרקומנים באזור הדנובה וכובשים את השטח. 174 - סיום המלחמה הראשונה גד המרקומנים. תוכניות להקמת פרובינקיה רומית במקום. 171 - ארמניה ומסופוטמיה הופכות להיות מדינת חסות של האימפריה הרומית. 174 - האפיפיור אלאוטריוס החל את כהונתו 175 - אלאוטריוס יורש את סוטריוס על כס האפיפיור (תאריך משוער) פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. המשכה של מגפה שהחלה בעשור הקודם, בה נפוצה מחלת אבעבועות שחורות בחלקים נרחבים של אסיה ואירופה. בשיא המגפה תועדו כ-2,000 מתים ביום ברומא. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מרקוס אורליוס קארליוס פריסקוס מדיה וקבצים בנושא שנות ה-70 של המאה ה-2 בוויקישיתוף George C. Kohn, Encyclopedia of Plague and Pestilence: From Ancient Times to the Present
הארמייה השמינית (ברית המועצות)

הארמייה השמינית (ברוסית: армия ‏я‏-8) הייתה ארמייה של הצבא האדום שלחמה במלחמת החורף ובמלחמת העולם השנייה. היחידה הוקמה ב-14 בספטמבר 1939 על בסיס היחידות שהיו ממוקמות באזור נובגורוד. במהלך אוקטובר 1939 היא עברה לאזור פטרוזבודסק. עם תחילת מלחמת החורף היא כללה 71,000 לוחמים. עם סיום הקרבות היחידות הועברו למחוז פסקוב. ביוני 1940 יחידות הארמייה השתתפו בכיבוש המדינות הבלטיות ולאחר סיום המבצע, מטה הארמייה הוצב בטלין כאשר היחידות היו מוצבות בשטח אסטוניה הסובייטית, לטביה הסובייטית וליטא הסובייטית. ב-22 ביוני 1941 הארמייה החלה בקרבות מגננה באזור הגבול של ברית המועצות. בהמשך הם היו חלק של הצבא האדום שהיגן על לנינגרד במהלך מצור לנינגרד. במהלך סוף 1941 ו-1942 בנוסף לקרבות מגננה הם ניסו מספר מתקפות נגד במטרה לפורץ את המצור, אך ללא הצלחה. גם במהלך שנת 1943 הארמייה השמינית ניסתה מספר מתקפות נגד, אך לא הצליחה לשבור את קווי הגנה של הגרמנים. בשנת 1944 במהלך מבצע לנינגרד-נובגורוד המצור נשבר. בקיץ 1944 יחידות הארמייה השמינית שחררו את העיר נרבה ובהמשך טלין. לאחר שחרור כל השטח של אסטוניה הסובייטית יחידות הארמייה הועברו לעתודה. בספטמבר 1945 הארמייה פורקה. איוואן חברוב (ספטמבר 1939 - דצמבר 1939) גרגורי שטרן (דצמבר 1939–1940) קונסטנטין פיאדישב (יוני 1940 - יולי 1940) פיוטר סובניקוב (מרץ 1941 - יוני 1941 פיודור איוואנוב (יוני (1941 - יולי 1941) איליה ליובובצב (יולי 1941 - אוגוסט 1941) פיוטר פשניקוב (אוגוסט 1941 - ספטמבר 1941) ולדימיר שצ'רבקוב (ספטמבר 1941) טריפון שבלדין (ספטמבר 1941 - נובמבר 1941) אנדריי בונדרב (נובמבר 1941 - ינואר 1942) אלכסנדר סוחומלין (ינואר 1942 - אפריל 1942) פיליפ סטריקוב (אפריל 1942 - יולי 1945) תיאור היסטורייה של הארמייה ה-8 הארמייה השמינית באתר samsv (ברוסית)
קרוסג'ן

קרוסג'ן (באנגלית: CrossGen) היא חברת הוצאה לאור של חוברות קומיקס שפעלה בין השנים 1998 ל-2004. החברה יצרה גלקסיה בדיונית משלה ומספרת את סיפורם של שבעה כוכבים שונים בהם אפשר למצוא הכל - ממכשפים ועד מלחמת עולמות. כל כוכב מתאפיין בדמויות מגוונות בעלות כישורים מיוחדים. ב-24 ביולי 2010 הודיע עורך חברת מארוול קומיקס, ג'ו קסאדה, על כוונת החברה להחיות מחדש את כותרי קרוסג'ן הישנים. אתר האינטרנט הרשמי של קרוסג'ן Marvel To Publish CrossGen, Rich Johnston, July 24th 2010 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
נודלמן

נוּדֶלמן (בכתב לטיני: Nudelman; ברוסית: Нудельман; ביידיש: נודעלמאן) הוא שם משפחה אשכנזי, שפירושו הוא חייט. האם התכוונתם ל... עומר נודלמן – דוגמנית ושחקנית ישראלית. אלכסנדר נודלמן (גר') – מתכנן נשק יהודי-סובייטי יולי נודלמן (רו') – רופא מנתח, פובליציסט ופעיל פוליטי ישראלי לאה נודלמן – שחמטאית ישראלית מיכאל נודלמן – כלכלן ופוליטיקאי ישראלי, לשעבר חבר הכנסת מקס נודלמן – איש צבא ישראלי משה חלוץ (נודלמן) – פעיל ציוני ומוציא לאור ארץ-ישראלי משה נודלמן – הומוריסטן ועיתונאי יידי יהודי-פולני-אמריקאי רפאל נודלמן (רו') – סופר, מבקר, עיתונאי, עורך ומתרגם ישראלי בשפה הרוסית קובי מחט – מנחה, שחקן וקולנוען ישראלי (שם משפחה מעוברת) https://www.makorrishon.co.il/nrg/online/archive/ART50/754.html ערך ב-Yiddish Leksikon (באנגלית).